ኣብ ጉዳይ ዓሰብ ድማ ብዙሓት እማመታት ቀሪቦም፤ መንግስቲ ኤርትራ ይሰርሐሉ ከምዘሎ ተዛሪቦም። ዓሰብን ምፅዋዕን ኩሎም ቁጠባዊ ለውጥታት ከሳልጡ ዝኽእሉ ዘፈራት ምዃኖም ተኣሚኑሎም ይስራሕ ከምዘሎ'ውን ወሲኾም ሓቢሮም። ኣብ ዝሓለፈ 15 ሰነ ንዝተፈፀመ መቕተልቲ ላዕለዎት ጀነራላት ሰራዊት ምክልኻልን ሰብ መዚ ክልል ኣምሓራንን ስዒቡ፡ መንግስቲ ድምፂ መራኸብቲ ሓፋሽ ይዕፍን ኣሎ ዝብል ሕቶ፡ ካብ መራኸብቲ ሓፋሽ ውሽጢ ዓድን ወፃእን ቀሪብሎም እዩ። ንሶም ግና መንግስቲ ድምፂ ህዝቢ ናይ ምዕፋን ሓሳብን ድሌትን የብሉን ኢሎም። ብፍላይ ኣብ ጉዳይ ቀታሊ ኢታማጆርሹም ጀነራል ሰዓረ መኮነንን ሜጀር ጀነራል ገዛኢ ኣበራን ኣድሂቦም እንትምልሱ፡ "ንክልቲኦም ጀነራላት ዝቀተለ ወተሃደር፡ ስለዝቖሰለ ክሳብ ሕዚ ኣብ ሕክምና እዩ ዘሎ። ኣብ ክሳዱ ስለዝቖሰለን ክዛረብ ስለዘይኽእልን፡ ክሳብ ዝሕሾ ሓድሽ መረዳእታ ኣይተረኸበን። ሕክምና ይግበረሉ ኣሎ፤ ምናልባት ምስሓሾ ዝበለፁ መረዳእታት ክርከቡ እዮም።" ግና ምስዚ ጉዳይ ርክብ ዘለዎምን ኣብ ቀይዲ ዝወዓሉ ከምዘለውን ብመሰረት ካብኣቶም ዝተረኸበ መረዳእታ እዚ ጉዳይ ኣቐዲሙ ከምዝተዋደደ እየዮም ተዛሪቦም። እቲ ጉዳይ አቕሊልካ ምርኣይ ከምዘይግባእን፡ ሓገደገኛ ኩነታት ከስዕብ ዝኽእል ፈተነ ዕልዋ መንግስቲ ከምዝነበረ ኣዘኻኺሮም። ኢትዮ-ኤርትራ፡ "እቲ ንግዳዊ ርክባት፡ ሕጋዊ መስርሕ ክወጽኣሉ ኣለዎ" "መንግስቲ ጠለብ ዜጋታት ከማልእ ኣይኽእልን" ቀዳማይ ሚኒስትር ኣብዪ "ባድመ እንትትንከፍ ብሓደ ከምዝዘመትና፡ ሰላም እንትብሃል'ዉን ብሓባር ንወስን" ምስዚ ተኣሳሲሩ፡ ቅድም ክብል ኣብ መንጎ ህወሓትን ኣዴፓን ዝተፈጥረ ናይ ቃላት ኲናት ብዝምልከት፡ ኣብ ፖለቲካ ዓለም ዘጋጥም ነገር ከምዝኾነ ተዛሪቦም። እንተኾነ፡ ኣብ መንጎ እዞም ኣባል ውድባት ኢህወዴግ ዝተፈጥረ ዘይምቅድዳው ንምፍታሕ ሓበራዊ መድረኽ ዘተ ከምዝዳለው ኣብሪሆም። "ኣብ ጉዳይ ኣተሓሕዛ ሰብኣዊ መሰላት ስክፍታታት ኣለዉ፡ መንግስቶም ካብ ግዘ ናብ ግዘ ናይ መርገፂ ለውጢ የርእይ ኣሎ" ዝብል ሕቶ እውን ብጋዜጠኛታት ተላዒሎም እዩ። ቀዳማይ ሚኒስትር ኣብይ ግና፡ ዝተለወጠ ነገር የለን ይብሉ። ኣብታ ሃገር ዝፍጠሩ ፖለቲካዊ ናዕብታትን ለውጥታትን ስዒቡ፡ ኣገልግሎት ኢንተርኔት ምዕፃው ልሙድ ተግባር ኮይኑ እዩ። ቀዳማይ ሚኒስትር ኣብይ፡ ሕዚ እውን ህይወት ሰብን ንብረትን ምጥፋእ እንዘይተቋሪፁ፡ ኣብታ ሃገር ጠቕሊሉ ኢንተርኔት ክዕፆ ከምዝኽእል ኣጠንቂቖም። "እዚ ዝኾነ ናይ ሰባት ህይወትን ንብረትን ንከይጠፍእ እዩ። ሰባት ብሰላማዊ መገዲ ሓሳቦም ዘሰጉሙ እንተኾይኖም ግን ንቐፃሊ እውን ኣይዕፆን። ካልእ ዓለም ብናይ ባዕሉ ሃገር መነፀር እናርኣየ፡ ብዛዕባ ኢንተርኔት ዘልዕሎ ሓሳብ ኣባና ኣይሰርሕን።" ኣብ ክልል ደቡብ ብህዝቢ ሲዳማ ዝተልዓለ ሕቶ ክልል ምዃን ኣድሂቦም ድማ፡ ዝኾነ ህዝቢ ዝደለዮ ሕቶ ፖለቲካ ክሓትት ዋላ እኳ መሰል እንተሃለዎ፡ ነዚ ሕቶ እዚ ዘስጉመሉ ዝተወደበ ትካል ክህሉ ይግባእ ኢሎም። ፈፃሚ ስራሕ ኢህወደግ ነዚ ጉዳይ ከምዝዝትየሉን፡ ድሕሪ ሕቶ ክልልነት ስዒቦም ዝፍጠሩ ክፍፍል ንብረትን ይገበኣንን ድማ ክሕሰበሎም ከምዝግባእን ሓቢሮም። በቲ ሕገ-መንግሰቲ መሰረት፡ ኣብ ዝቕጽል ዓመት ክካየድ ብዛዕባ ዝግበኦ መረጻ፡ ጥርጣረታት ዝዓሰለ እንትኸውን፡ ቀዳማይ ሚኒስትር ኣብይ ግን ፡ ፈጻሚ ስራሕ ኢህወዴግ ነቲ ጉዳይ ዘትዩ፡ ኣብ እዋኑ ክካየድ ኣለዎ ዝብል መርገጺ ከምዝሓዘ ኣረዲኦም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
